কালনার হিমঘরে অ্যামোনিয়া গ্যাস লিক করে মৃত ২ শ্রমিক

বর্ধমান: কালনায় (Kalna) হিমঘরে (Cold Storage) অ্যামোনিয়া গ্যাস (Ammonia Gas) সিলিন্ডার লিক (Cylinder Leaked) করে মৃত দুই শ্রমিক (Workers) । ঘটনা ঘিরে এলাকায় চাঞ্চল্য ছড়িয়েছে। ঘটনাটি কালনা (Kalna) দু’নম্বর ব্লকের ভবানন্দপুর গ্রামে। ঘটনাস্থলে দমকলের চারটি ইঞ্জিন। এলাকায় আতঙ্ক।

কালনা ভবানন্দপুরে বৃহস্পতিবার সকালে একটি হিমঘরে প্রতিদিনের মতো আজ সকালেও গ্যাসের কত পরিমাণ আছে সেটা দেখতে গিয়েছিল দুজন শ্রমিক।

প্রথমে তারা দেখেন তারা গ্যাস লিস্ট হচ্ছে, এরপর সেটা মেরামত চলাকালীন অ্যামোনিয়া গ্যাস সিলিন্ডার থেকে গ্যাস লিক হতে থাকে, গ্যাস লিক করতে কর্মরত দুজন শ্রমিক ঘটনাস্থলেই মারা যায় মেশিনঘর থেকে বের হতে না পেরে।

আরও পড়ুন: চতুর্থ ছেলে এল কোথা থেকে? নদিয়ায় ‘ভুয়ো ছেলে’ নিয়ে বিপাকে বাবা

হিমঘর সূত্রে জানা গেছে , মৃত শ্রমিকরা হলেন সজল ঘোষ ও সর্বান প্রসাদ শর্মা। ঘটনায় কয়েকজন অসুস্থ হয়েছে, অসুস্থদের কালনা সুপার স্পেশালিটি হসপিটালে ভর্তি করা হয়েছে।এলাকায় দমকলের বেশ কয়েকটি ইঞ্জিন কাজ করছে।

তড়িঘড়ি অসুস্থদের উদ্ধার করে ভর্তি করা হয় কালনা মহকুমা সুপার ফেসিলিটি হসপিটালে, অসুস্থরা হলেন, বাসুদেব পরামানিক, মিঠু বাগ।এই মুহূর্তে অনেকটাই নিয়ন্ত্রণে এসেছে গ্যাসের ঘ্রাণ।

এখনও কাজ চালাচ্ছে দমকলের চারটি ইঞ্জিন। ঘটনাস্থলে কালনা এসডিপিও সহ রয়েছে পুলিশের আধিকারিকরা।